
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 7. janvāra noteikumos Nr. 24 "Noteikumi par produktivitātes aizdevumiem uzņēmumu inovācijām"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2025. gada 7. janvāra noteikumos Nr. 24 "Noteikumi par produktivitātes aizdevumiem uzņēmumu inovācijām"" (turpmāk - MK noteikumu projekts) izstrādāts, lai precizētu atbalsta saņemšanas nosacījumus.
1.2. Mērķis
Mērķa apraksts
MK noteikumu projekta mērķis ir precizēt atbalsta programmas nosacījumus t.sk. attiecībā uz pēcuzraudzības kritērijiem un to vērtēšanu, lai nodrošinātu pilnvērtīgu pasākuma ieviešanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabinets 2025. gada 7. janvārī apstiprināja Ministru kabineta noteikumus Nr.24 "Noteikumi par produktivitātes aizdevumiem uzņēmumu inovācijām" (turpmāk - Noteikumi Nr.24), kuru mērķis ir nodrošināt finansējuma pieejamību gala saņēmēju attīstībai Latvijā, sniedzot atbalstu inovatīvu (tai skaitā duāla pielietojuma) produktu, izstrādei, stimulējot privātā sektora ieguldījumus pētniecībā, attīstībā un inovācijās, kas ietver atbalstu jaunu ražošanas ēku izbūvei, iekārtu iegādei un ražošanas pieslēgumu izveidei, kā arī jaunu darba vietu radīšanu viedās specializācijas stratēģijas (RIS3) jomās.
Problēmas un risinājumi
Problēmas apraksts
Noteikumu Nr.24 ietvaros plānots sniegt atbalstu inovatīvu produktu izstrādei (t.sk. divējāda lietojuma). Inovatīvu produktu izstrādes sadaļā atbalstu primāri plānots sniegt Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) ietvaros. Atbilstoši Noteikumu Nr.24 22.2. apakšpunktam, kā attiecināmās izmaksas ir noteiktas paredzamās algu izmaksas, ko rada sākotnējā ieguldījuma rezultātā radītās jaunās darba vietas, kas izveidotas projekta īstenošanas rezultātā, rēķinot par divu gadu periodu, un ir nepieciešamas darbam ar jauno iekārtu vai ražošanas līniju. Minētais ierobežo paredzamo algu izmaksu attiecināšanu gadījumos, kad projekta darbības ir saistītas ar nemateriāliem aktīviem, proti, programmatūru u.c. Vienlaikus, atbilstoši Noteikumu Nr.24 23.2. apakšpunktam, projekta ietvaros iegādātajiem aktīviem (tai skaitā ēkām un būvēm) ir jābūt jaunām, kas ir attiecināms uz visiem atbalsta saņēmējiem, t.sk.  uz sīkiem (mikro), maziem un vidējiem uzņēmumiem, kas ir ierobežojošs nosacījumus attiecīgā atbalsta saņemšanā.

Atbilstoši Noteikumu Nr.24 32. punktam, uz sabiedrības "Altum" aizdevumu ar kapitāla atlaidi vai paralēlo aizdevumu ar kapitāla atlaidi var pretendēt gala saņēmēji, kuri pēc projekta pabeigšanas katra pēcuzraudzības gada beigās ir sasnieguši noteiktos rādītājus. Lai gūtu pilnīgu pārliecību par rādītāju izpildi, Noteikumus Nr.24 nepieciešams papildināt ar Ekonomikas ministrijas tiesībām veikt rādītāju faktiskās izpildes pārbaudi projekta īstenošanas vietā, kā arī lūgt gala saņēmējam skaidrot informāciju attiecībā rādītāju izpildi pamatojošo dokumentāciju.
Risinājuma apraksts
MK noteikumu projekts paredz:
1. precizēt atbalsta saņemšanas nosacījumus
Ar MK noteikumu projektu, tiek noteikts, ka attiecināmas paredzamās algu izmaksas, ko rada sākotnējā ieguldījuma rezultātā radītās jaunās darba vietas, kas izveidotas projekta īstenošanas rezultātā, rēķinot par divu gadu periodu, un ir nepieciešamas darbam ar investīciju projektu.
Proti, algu izmaksas ir attiecināmas gadījumos, kad sākotnējais ieguldījums tiek veikts materiālajos aktīvos un nemateriālajos aktīvos, kā arī gadījumos, kad ieguldījums tiek veikts tikai materiālajos aktīvos vai tikai nemateriālajos aktīvos, ja šādu ieguldījumu rezultātā tiek radītas jaunas darba vietas, kas saistītas ar investīciju projektu.
Ar MK noteikumu projektu tiek precizēts nosacījums par projekta ietvaros iegādātajiem aktīviem. Vispārējais princips, saskaņā ar Komisijas regulas Nr. 651/2014 14. pantu, paredz, ka iegādātajiem aktīviem (tai skaitā ēkām un būvēm) ir jābūt jauniem.
Vienlaikus, ņemot vērā mazo un vidējo uzņēmumu darbības specifiku un investīciju iespējas, Noteikumos Nr.24 tiek noteikts izņēmums, paredzot, ka sīkajam (mikro) komersantam, mazajam komersantam un vidējam komersantam ir pieļaujama aktīvu (tai skaitā ēku un būvju) iegāde, kas nav jauni.

2. precizēt rādītājus kapitāla atlaides saņemšanai
Lai veicinātu plašāku komersantu dalību atbalsta pasākumā un nodrošinātu samērīgas prasības atbalsta saņēmējiem, ar MK noteikumu projektu tiek mazinātas prasības attiecībā uz kapitāla atlaides rādītāju - gala saņēmēja apgrozījuma apmērs salīdzinājumā ar apgrozījuma apmēru gadā, kad tika pabeigts investīciju projekts, ir vismaz divas reizes lielāks nekā investīciju projekta attiecināmo izmaksu apmērs. Precizējumu mērķis ir novērst pārmērīgi ierobežojošus nosacījumus, kas varētu nepamatoti ierobežot uzņēmumu iespējas pretendēt uz atbalstu. Tiek precizēts Noteikumu Nr.24 32.2. apakšpunkts, nosakot, ka gala saņēmēja apgrozījuma apmērs salīdzinājumā ar apgrozījuma apmēru gadā, kad tika sākts investīciju projekts, ir vismaz divas reizes lielāks kā sabiedrības “Altum” piešķirtā aizdevuma kapitāla atlaides plānotais apmērs.
Ar MK noteikumu projektu tiek precizēts 32.4. apakšpunkts, nosakot, ka mēneša vidējā bruto darba samaksa darbiniekiem nav mazāka par mēneša vidējās bruto darba samaksas apmēru tautsaimniecībā iepriekšējā gadā, kam piemērots koeficients 1,6.
3. papildināt Ekonomikas ministrijas tiesības
Lai nodrošinātu atbalsta pasākuma pārskatāmu uzraudzību, ar MK noteikumu projektu Ekonomikas ministrijai tiek noteiktas tiesības veikt rādītāju faktiskās izpildes pārbaudi projekta īstenošanas vietā, kā arī lūgt gala saņēmējam skaidrot informāciju attiecībā uz šo noteikumu 32. punktā minēto rādītāju izpildi pamatojošo dokumentāciju. Attiecīgi Noteikumi Nr.24 tiek papildināti ar 56.2 punktu. Minētais ļauj pārliecināties par atbalsta pasākuma mērķu sasniegšanu un sniegtās publiskās finansējuma atbilstīgu un mērķtiecīgu izmantošanu. Lai neradīt papildus administratīvo slogu gala saņēmējiem, informācija gala saņēmējiem tiks pieprasītā tādā apjomā, kas pamatoti nepieciešama rādītāju faktiskās izpildes pārbaudei.

4. citu tehniskus precizējumus
Ar MK noteikumu projektu tiek precizētas prasības (Noteikumu Nr.24 2.11.2. apakšpunkts) attiecībā uz gala saņēmēja Valsts ieņēmumu dienesta administrēto nodokļu (nodevu) parādu un tā vērtēšanu. Ja gala saņēmējam nodokļu maksātāja reitings ir “A”, tad nodokļu parāda esamības vai neesamības pārbaude netiek veikta. Ja gala saņēmēja nodokļu maksātāja reitings ir “B”, “J”, “C”, “N”, veic nodokļu parāda esamības vai neesamības pārbaudi. Prasības par nodokļu (nodevu) parāda virs 150 euro neesību tiek saglabāta.

Aizdevumu pieteikumu saņemšana sabiedrībā “Altum” uzsākta š.g. 14. maija. No š.g. 21.marta notiek divējāda lietojuma inovatīvu produktu izstrādei pieteikumu saņemšana un izskatīšana Aizsardzības ministrijā. Savukārt Latvijas Zinātnes padomē pieteikumu saņemšana un izskatīšana uzsākta 14. maijā. 
MK noteikumu projekta ietvaros netiek mainīts kopējais pieejamais finansējums vai sasniedzamie rādītāji. Ņemot vērā minēto, noteikumu projektam nav ietekmes uz finansēšanas līgumu starp sabiedrību „Altum” un Centrālā finanšu un līgumu aģentūru.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
mikrouzņēmumi
mazie uzņēmumi
vidējie uzņēmumi
lielie uzņēmumi
Ietekmes apraksts
MK noteikumu projekts pozitīvi ietekmēs tautsaimniecību, jo ar inovācijām, tiek nodrošinātas uz produktivitāti vērstas darbības, kas kāpinās komersantu ražošanas un sniegto pakalpojumu jaudu un veicinās konkurētspējīgākus uzņēmumus starptautiskajā tirgū. Ar MK noteikumu projektu ir pārskatīti kapitāla atlaides kritēriji, nodrošinot vienkāršotāku pieeju atbalsta saņemšanā. Vienlaikus tiek precizēti atbalsta saņemšanas nosacījumi (nodokļu parādu pārbaude, algu izmaksu attiecināšana un aktīvu iegāde), nosakot elastīgāku un samērīgāku pieeju atbalsta saņemšanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Sagaidāms, ka Noteikumos Nr.24 paredzētās investīcijas īstenošanas rezultātā uzņēmējdarbībā palielināsies produktivitāte, konkurētspēja un eksportspēja.
2.2.3. uz uzņēmējdarbības vidi:
Jā
Ietekmes apraksts
Sabiedrības "Altum" sniegtais atbalsts palīdzēs samazināt ražošanas izmaksas, palielināt uzņēmuma pamatdarbības ekonomisko labumu, kāpinās komersantu ražošanas un sniegto pakalpojumu jaudu un veicinās konkurētspējīgākus uzņēmumus starptautiskajā tirgū.
2.2.4. uz mazajiem un vidējiem uzņēmējiem:
Jā
Ietekmes apraksts
Noteikumi Nr.24 tiešā veidā ietekmēs uzņēmumus, jo veicinās mazo un vidējo uzņēmumu produktivitāti, darba ražīgumu un konkurētspēju.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Noteikumi Nr.24 radīs pozitīvu ietekmi uz nodarbinātību, nodrošinot valsts atbalsta saņemšanas iespējas, kas nepieciešamas uzņēmējdarbības nodrošināšanai un attīstībai.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Sabiedrības līdzdalība tiks nodrošināta Tiesību aktu portālā.
6.3. Sabiedrības līdzdalības rezultāti
Sabiedrības līdzdalības rezultāti būs pieejami Tiesību aktu portālā pēc tās noslēguma.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
"Attīstības finanšu institūcija Altum" AS
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
MK noteikumu projekts neparedz radīt papildus administratīvo slogu.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

